**Ռիդհաման Պանդեյ** (փետրվարի 18, 2008(2008-02-18)) ակտիվիստ Հնդկաստանից, որը պայքարում է գլոբալ տաքացման դեմ գործողությունների համար։ Նրան նմանեցրել են Գրետա Թունբերգին։

Նախապատմություն
---------------

Ապրում է Հնդկաստանի հյուսիսում գտնվող Ութարաքանդ քաղաքում։ Նրա հայրը՝ Դինեշ Պանդեյը, նույնպես կլիմայական ակտիվիստ է, ով 16 տարի աշխատել է Ութարաքանդում, այս պաշտոնում։

Պանդեյի տունը՝ Ութարաքանդը, վերջին տասը տարիների ընթացքում եղանակայի խիստ պայմաններից տուժել է։ 2013 թվականին, ջրհեղեղների և սողանքների արդյունքում, զոհվել է ավելի քան 1000 մարդ։ Գրեթե 100, 000 մարդ պետք է տարհանվեր տարծաշրջանից։

Համաձայն Համաշխարհային բանկի, գլոբալ տաքացումը, ամենայն հավանականությամբ, ճնշող ազդեցություն կունենա ջրամատակարարման վրա Հնդկաստանում։

Կլիմայական ակտիվիզմ
-------------------

### Իրավական գործողություններ Հնդկաստանի կառավարության դեմ

Ինը տարեկան հասակում, Պանդեյը հայց է ներկայացրել Հնդկաստանի կառավարության դեմ՝ հիմնվելով այն բանի վրա, որ նրանք չեն ձեռնարկել էական քայլեր կլիմայի փոփոխության համար, որի շուրջ համաձայնության էին եկել Փարիզի համաձայնագրում։ Այս դատական գործը ներկայացվել է Ազգային կանաչ տրիբունալում, դատարան, որը ստեղծվել է 2010 թվականին և զբաղվում է բացառապես բնապահպանական գործերով։ Նաև խնդրել է կառավարությանը պատրաստել ածխածնի արտանետումները նվազեցնելու ծրագիր և գլոբալ տաքացման ազդեցությունը զսպելու համապետական ծրագիր, ներառյալ հանածո վառելիքի օգտագոծումը կրճատելը։

The Independent բրիտանական օրաթերթին տված հարցազրույցում Պանդեյը նշում է․ 

> «Իմ կառավարությունը չի կարողացել քայլեր ձեռնարկել ջերմոցային գազերի արտանետումները կարգավորելու և նվազեցնելու համար, որոնք առաջացնում են ծայրահեղ կլիմայական պայմաններ։ Սա կանդրադառնա ինչպես ինձ, այնպես էլ գալիք սերունդների վրա։ Իմ երկիրը հսկայական ներուժ ունի հանածո վառելիքի օգտագործումը կրճատելու համար, և Կառավարության անգործության պատճառով ես դիմեցի Ազգային կանաչ տրիբունալին»։
> 
> 

Ազգային կանաչ տրիբունալը մերժել է նրա խնդրանքը՝ նշելով, որ այն ըդգրկված է եղել բնապահպանական դաշնագրի գնահատման ներքո։

### Բողոք ՄԱԿ-ին

2019 թվականի սեպտեմբերի 23 –ին, 15 երեխաների, այդ թվում՝ Գրետա Թունբերգի, Այախա Մելիթաֆայի և Ալեքսանդրիա Վիլասենյորի հետ դիմել է ՄԱԿ–ի երեխայի իրավունքների կոմիտեին՝ մեղադրելով Արգենտինային, Բրազիլիային, Գերմանիային, Ֆրանսիային և Թուրքիային՝ երեխայի իրավունքների կոնվենցիան խախտելու և կլիմայական ճգնաժամին համարժեք լուծում չտալու համար։

### Հետագա գործունեություն

Պանդեյը կոչ է արել լիովին արգելել պլաստմասայի կիրառումը՝ պնդելով, որ դրա շարունակական արտադրությունը սպառողի պահանջարկի արդյունք է։ Նա նաև կոչ է արել Հնդկաստանի կառավարությանը և տեղական իշխանություններին անել ավելին Գանգես գետը մաքրելու համար։

Երեխաներն ընդդեմ կլիմայի փոփոխության վերաբերյալ իր կենսագրության մեջ մեջբերում է` նշելով իր նպատակը.

> «Ես ուզում եմ փրկել մեր ապագան։ Ես ուզում եմ փրկել բոլոր երեխաների և ապագա սերունդների բոլոր մարդկանց ապագան»։
> 
>

Ծանոթագրություններ
------------------

1. ↑
2. 1 2 3  «Who Is Ridhima Pandey»։ *Business Standard India*։ Վերցված է 2020 թ․ ապրիլի 23
3. 1 2 3  «Meet the nine-year-old girl who is suing the Indian Government over climate change»։ *The Independent* (անգլերեն)։ 2017 թ․ ապրիլի 1։ Վերցված է 2020 թ․ ապրիլի 23
4. ↑  Associated Press (2013 թ․ հունիսի 24)։ «India's death toll in aftermath of floods reaches 1,000»։ *The Guardian* (en-GB)։ ISSN 0261-3077։ Վերցված է 2020 թ․ ապրիլի 23
5. ↑  «Many still stranded in India floods»։ *BBC News* (en-GB)։ 2013 թ․ հունիսի 28։ Վերցված է 2020 թ․ ապրիլի 23
6. ↑  «India: Climate Change Impacts»։ *World Bank* (անգլերեն)։ Վերցված է 2020 թ․ ապրիլի 23
7. 1 2  «#ChildrenVsClimateCrisis»։ *childrenvsclimatecrisis.org*։ Վերցված է 2020 թ․ ապրիլի 23
8. ↑  «earthjustice.org»։ Վերցված է 2020 թ․ ապրիլի 26